ระเบียบคณะกรรมการค่าจ้างว่าด้วยคณะอนุกรรมการอัตราค่าจ้างขั้นต่ําจังหวัด พ.ศ. 2547------------------------------------- เพื่อให้การได้มาซึ่งอนุกรรมการในคณะอนุกรรมการอัตราค่าจ้างขั้นต่ําจังหวัดเกิดความเหมาะสมและเป็นไปอย่างมีประสิทธิภาพ อาศัยอํานาจตามความในมาตรา 84 แห่งพระราชบัญญัติคุ้มครองแรงงาน พ.ศ. 2541 คณะกรรมการค่าจ้างจึงวางระเบียบไว้ ดังต่อไปนี้ข้อ ๑ ระเบียบนี้เรียกว่า "ระเบียบคณะกรรมการค่าจ้าง ว่าด้วยคณะอนุกรรมการอัตราค่าจ้างขั้นต่ําจังหวัด พ.ศ. 2547"ข้อ ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิกระเบียบคณะกรรมการค่าจ้างกลาง ว่าด้วยหลักเกณฑ์ วิธีการเพื่อให้ได้มาซึ่งผู้แทนฝ่ายนายจ้างและผู้แทนฝ่ายลูกจ้างในคณะอนุกรรมการอัตราค่าจ้างขั้นต่ําจังหวัด พ.ศ. 2541ข้อ ๔ ในระเบียบนี้ "องค์กรนายจ้าง" หมายความว่า สมาคมนายจ้าง สหพันธ์นายจ้าง และสภาองค์การนายจ้างที่จัดตั้งขึ้นตามกฎหมายว่าด้วยแรงงานสัมพันธ์ "องค์กรลูกจ้าง" หมายความว่า สหภาพแรงงาน สหพันธ์แรงงาน และสภาองค์การลูกจ้างที่จัดตั้งขึ้นตามกฎหมายว่าด้วยแรงงานสัมพันธ์ "คณะกรรมการ" หมายความว่า คณะกรรมการสรรหาอนุกรรมการอัตราค่าจ้างขั้นต่ําจังหวัดที่กระทรวงแรงงานแต่งตั้งขึ้นในจังหวัดเพื่อทําหน้าที่พิจารณาคัดเลือกและเสนอรายชื่อผู้แทนฝ่ายนายจ้างและผู้แทนฝ่ายลูกจ้างเป็นคณะอนุกรรมการอัตราค่าจ้างขั้นต่ําจังหวัดข้อ ๕ ให้มีคณะอนุกรรมการอัตราค่าจ้างขั้นต่ําจังหวัดจํานวนไม่เกินสิบห้าคนประกอบด้วยอนุกรรมการซึ่งเป็นผู้แทนฝ่ายรัฐบาล ผู้แทนฝ่ายนายจ้างและผู้แทนฝ่ายลูกจ้าง ฝ่ายละเท่ากัน โดยมีผู้ว่าราชการจังหวัดเป็นประธานอนุกรรมการและแรงงานจังหวัดเป็นอนุกรรมการและเลขานุการข้อ ๖ อนุกรรมการอัตราค่าจ้างขั้นต่ําจังหวัดฝ่ายนายจ้างและฝ่ายลูกจ้างต้องมีคุณสมบัติและไม่มีลักษณะต้องห้ามดังต่อไปนี้ (1) มีสัญชาติไทย (2) มีอายุตั้งแต่ยี่สิบห้าปีขึ้นไป (3) เป็นผู้มีความเลื่อมใสในการปกครองระบอบประชาธิปไตย อันมีพระมหากษัตริย์เป็นประมุข (4) เป็นนายจ้างซึ่งประกอบกิจการในจังหวัดนั้น และในกรณีที่นายจ้างเป็นสมาชิกขององค์กรนายจ้างต้องมีหนังสือรับรองสมาชิกภาพจากองค์กรนายจ้างนั้น (5) เป็นลูกจ้างซึ่งไม่ใช่ระดับผู้บังคับบัญชาของสถานประกอบกิจการในจังหวัดนั้น โดยมีหนังสือรับรองจากสถานประกอบกิจการ และในกรณีที่ลูกจ้างเป็นสมาชิกขององค์กรลูกจ้างต้องมีหนังสือรับรองสมาชิกภาพจากองค์กรลูกจ้างนั้น (6) ไม่เป็นบุคคลล้มละลาย คนไร้ความสามารถ หรือคนเสมือนไร้ความสามารถ (7) ไม่เป็นกรรมการค่าจ้าง หรืออนุกรรมการอัตราค่าจ้างขั้นต่ําจังหวัดในจังหวัดอื่น (8) ไม่เคยต้องโทษจําคุกโดยคําพิพากษาถึงที่สุดให้จําคุก เว้นแต่เป็นโทษสําหรับความผิดที่ได้กระทําโดยประมาท หรือความผิดลหุโทษข้อ ๗ การได้มาซึ่งผู้แทนฝ่ายรัฐบาล ให้สํานักงานแรงงานจังหวัดเสนอรายชื่อผู้แทนฝ่ายรัฐบาลให้ผู้ว่าราชการจังหวัดเป็นผู้พิจารณาสรรหาตามที่เห็นสมควรข้อ ๘ การได้มาซึ่งผู้แทนฝ่ายนายจ้างและผู้แทนฝ่ายลูกจ้าง เพื่อแต่งตั้งเป็นอนุกรรมการอัตราค่าจ้างขั้นต่ําจังหวัด ให้สํานักงานสวัสดิการและคุ้มครองแรงงานจังหวัดดําเนินการดังต่อไปนี้ (1) ในกรณีที่จังหวัดใดมีองค์กรนายจ้างหรือองค์กรลูกจ้างตั้งแต่สามองค์กรขึ้นไป ให้แจ้งให้องค์กรนายจ้างหรือองค์กรลูกจ้างนั้นทราบ เพื่อเสนอรายชื่อผู้สมัครไม่เกินองค์กรละสามคน (2) ในกรณีที่จังหวัดใดไม่มีองค์กรนายจ้างและองค์กรลูกจ้าง หรือมีแต่ไม่ครบตาม (1) หรือองค์กรนายจ้างหรือองค์กรลูกจ้างไม่เสนอรายชื่อผู้สมัครให้ประกาศให้นายจ้างและลูกจ้างในจังหวัดนั้นสมัครเข้ารับการคัดเลือกและแจ้งให้องค์กรนายจ้างหรือองค์กรลูกจ้างในจังหวัด (ถ้ามี) เสนอรายชื่อผู้สมัครไม่เกินองค์กรละสามคน ทั้งนี้ การกําหนดหลักเกณฑ์ วิธีการ การคัดเลือกเป็นผู้แทนฝ่ายนายจ้างและผู้แทนฝ่ายลูกจ้างในคณะอนุกรรมการอัตราค่าจ้างขั้นต่ําจังหวัดให้เป็นไปตามที่คณะกรรมการกําหนดข้อ ๙ เมื่อมีผู้สมัครตามข้อ 8 แล้ว ให้สํานักงานสวัสดิการและคุ้มครองแรงงานจังหวัดส่งรายชื่อผู้สมัครและเอกสารหลักฐานที่เกี่ยวข้อง (ถ้ามี) แก่คณะกรรมการข้อ ๑๐ เมื่อคณะกรรมการได้พิจารณาคัดเลือกผู้สมัครซึ่งเป็นผู้แทนฝ่ายนายจ้างและผู้แทนฝ่ายลูกจ้างเสร็จแล้ว ให้ตรวจสอบคุณสมบัติของผู้ที่ได้รับการคัดเลือกนั้นและเสนอรายชื่อผู้แทนฝ่ายนายจ้างและผู้แทนฝ่ายลูกจ้างพร้อมกับผู้แทนฝ่ายรัฐบาลให้ผู้ว่าราชการจังหวัดพิจารณาให้ความเห็นชอบและนําเสนอรายชื่อให้คณะกรรมการค่าจ้างพิจารณาแต่งตั้งเป็นคณะอนุกรรมการอัตราค่าจ้างขั้นต่ําจังหวัด ภายใต้บังคับข้อ 12 ผู้สมัครที่ไม่ได้รับการคัดเลือกเป็นผู้แทนฝ่ายนายจ้างและผู้แทนฝ่ายลูกจ้างตามวรรคหนึ่ง ให้ขึ้นบัญชีเป็นผู้แทนสํารอง โดยการขึ้นบัญชีดังกล่าวให้มีระยะเวลาสองปีนับแต่วันที่คณะกรรมการค่าจ้างได้แต่งตั้งคณะอนุกรรมการอัตราค่าจ้างขั้นต่ําจังหวัดนั้นข้อ ๑๑ คณะอนุกรรมการอัตราค่าจ้างขั้นต่ํามีวาระในการดํารงตําแหน่งคราวละสองปีนับแต่วันที่ได้รับแต่งตั้ง ในกรณีที่คณะอนุกรรมการพ้นจากตําแหน่งตามวาระ แต่ยังมิได้มีการแต่งตั้งคณะอนุกรรมการใหม่ให้คณะอนุกรรมการนั้นปฏิบัติหน้าที่ไปพลางก่อนจนกว่าจะได้แต่งตั้งคณะอนุกรรมการใหม่เข้ารับหน้าที่ซึ่งต้องแต่งตั้งให้เสร็จสิ้นภายในเก้าสิบวันนับแต่วันที่คณะอนุกรรมการเดิมพ้นจากตําแหน่งข้อ ๑๒ ในกรณีที่อนุกรรมการฝ่ายนายจ้างหรืออนุกรรมการฝ่ายลูกจ้างพ้นจากตําแหน่ง ก่อนครบวาระ ให้สํานักงานแรงงานจังหวัดเสนอชื่อผู้แทนสํารองที่มีคุณสมบัติครบตามข้อ 6 และได้รับการคัดเลือกในลําดับถัดไปเพื่อแต่งตั้งเป็นอนุกรรมการแทนตําแหน่งอนุกรรมการที่ว่าง โดยให้มีวาระเท่ากับวาระที่เหลืออยู่ของอนุกรรมการที่ตนแทน ในกรณีที่ไม่มีผู้แทนสํารอง ให้สํานักงานแรงงานจังหวัดแจ้งสํานักงานสวัสดิการและคุ้มครองแรงงานจังหวัด เพื่อดําเนินการสรรหาผู้แทนฝ่ายนายจ้างหรือผู้แทนฝ่ายลูกจ้างในการแต่งตั้งเป็นอนุกรรมการแทนตําแหน่งที่ว่าง โดยให้มีวาระเท่ากับวาระที่เหลืออยู่ของอนุกรรมการที่ตนแทน ทั้งนี้ให้นําความในข้อ 6 ข้อ 8 ข้อ 9 และข้อ 10 มาใช้บังคับโดยอนุโลมข้อ ๑๓ นอกจากการพ้นจากตําแหน่งตามวาระตามข้อ 11 อนุกรรมการอัตราค่าจ้างขั้นต่ําจังหวัดพ้นจากตําแหน่งเมื่อ (1) ตาย (2) ลาออก (3) ขาดคุณสมบัติตามที่กําหนดไว้ในข้อ 6ข้อ ๑๔ ให้ประธานกรรมการค่าจ้างรักษาการตามระเบียบนี้ ผู้มีอํานาจลงนาม - ทั้งนี้ ตั้งแต่บัดนี้เป็นต้นไป ประกาศ ณ วันที่ 31 สิงหาคม พ.ศ. 2547 จารุพงศ์ เรืองสุวรรณ ปลัดกระทรวงแรงงาน ประธานกรรมการค่าจ้าง